OpenLLM-France/wikimedia huggingface dataset:
# Eleccions municipals de 2015 a Cabra del Camp

Les eleccions municipals de 2015 a Cabra del Camp van ser unes eleccions locals que es van celebrar el diumenge 24 de maig de 2015 a Cabra del Camp, a l'Alt Camp, com a part de les eleccions municipals espanyoles. Es van triar els 9 regidors de l'Ajuntament de Cabra del Camp.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Cabra del Camp, en tenir 839 persones censades, l'hi correspon 9 regidors.

## Candidatures

El 28 d'abril del mateix any, la Junta Electoral de Zona de Valls va proclamar tres candidatures del municipi de Cabra del Camp en el Butlletí Oficial de la Província de Tarragona.
* Cabra En Comú (CABRAENCO)
* Convergència i Unió (CiU)
* Partit Popular (PP)

## Jornada electoral
### Constitució de les meses

En aquell moment, Cabra del Camp tenia una població de 1.115 habitants, dels quals 839 persones van ser cridades a votar a l'única mesa que es va constituir al municipi.

### Participació

La participació en aquestes eleccions va ser de 66,7%, el qual cosa implica que un total de 560 ciutadans del municipi van decidir exercir el seu dret a vot. Comparant aquesta participació amb la mitjana catalana, Cabra del Camp va registrar una xifra més alta, situant-se en 8,2 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Cabra del Camp |
| Participació (14h) | 40,0% ( 6,1%) |
| Participació (18h) | 55,8% ( 7,2%) |
| Participació (20h) | 66,7% ( 5,4%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Eleccions municipals 2015 | Cercador d'Informació i Documentació Oficials». Diputació de Barcelona. [Consulta: 17 juny 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# Enginyeria financera

L'enginyeria financera o les finances informatitzades és un camp en el qual conflueixen diverses disciplines científiques com la matemàtica financera, les anàlisis numèriques i la simulació per ordinador per tal de prendre decisions en les inversions, la cobertura de riscos i facilitar la gestió del risc en les decisions que es prenen. Fent servir diferents mètodes, els professionals d'aquesta especialitat tracten de determinar els riscos financers dels productes que ells creen.
Normalment, les persones que fan treballs en aquest camp s'anomenen analistes quantitatius o ‘'quants'’. Necessiten com a mínim tenir coneixements de programació en C++ i matemàtiques, i en particular en els camps de càlcul estocàstic, càlcul multivariant, àlgebra, equacions diferencials, teoria de la probabilitat i inferència estadística.

## Àrees d'aplicació

Algunes són:
* Banca d'inversió
* Gestió del risc financer
* Compra i venda de derivats financers
* Gestió d'inversions
* Contractació d'hipoteques
* Valoració d'actius.

## Alguns enginyers financers

* Harry Markowitz
* Fischer Black
* Myron Scholes
* Robert C. Merton
* Robert Jarrow
* Stephen Ross
* Emanuel Derman

## Vegeu també

* Matemàtica financera

## Bibliografia

* Ingeniería financiera. Barcelona: Folio. ISBN 978-84-7583619-5.
* Modern Financial Engineering: Counterparty, Credit, Portfolio and Systemic Risks. WORLD SCIENTIFIC. ISBN 10.1142/12725.

## Enllaços externs

* An Introduction to Computational Finance without Agonizing Pain
* Introduction to Computational Finance, IEEE Computational Intelligence Society Newsletter, August 2004
# Epibulus insidiator

Epibulus insidiator és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 54 cm de longitud total.

## Distribució geogràfica

Es troba des del Mar Roig fins a Sud-àfrica, les Illes Hawaii, les Tuamotu, el sud del Japó i Nova Caledònia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Els meus amics Tigger i Pooh

Els meus amics Tigger i Pooh (My Friends Tigger & Pooh en anglès) és una sèrie de televisió en animació 3-D basat en els llibres de Winnie the Pooh escrits per A.A Milne. En aquesta nova s'incorpora amics a la banda: la Darby una nena pèl-roja de sis anys, en Buster el cadellet de la nena, l'Eriçó, la Tortuga i el Castor. Fou estrenada el 12 de maig del 2007. El tema musical que sona en el començament de cada episodi, en la versió original està escrit i cantat per Kay Hanley.
# Erromyzon compactus

Erromyzon compactus és una espècie de peix de la família dels balitòrids i de l'ordre dels cipriniformes.

## Morfologia

* Els mascles poden assolir 3,1 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: el Vietnam.

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Església del Sant Sepulcre (Torres del Río)

L'Església del Sant Sepulcre a Torres del Río és un temple cristià situat a Navarra, prop del camí de St. Jaume. Es tracta d'un edifici singular de gran importància per entendre el romànic navarrès del segle XII, si bé és de petites dimensions. Aquest conjunt fou declarat monument d'importància històrico artística el 1931. De planta octogonal, està organitzat en tres nivells diferents en l'exterior i l'interior està cobert per una cúpula creuada amb els nervis de pedra denotant certa filiació amb el món estètic de l'Al-Àndalus. Podem relacionar aquesta edificació amb d'altres esglésies de la zona com ara santa Maria d'Eunate.

## Context

Construïda entre1160-1170, aquesta església està relacionada amb l'ordre dels templers. De fet, es diu que la planta és poligonal en record de l'església del sant sepulcre a Jerusalem, de planta circular. Val a dir, també, que molts edificis construïts pels templers comptaven amb plantes poligonals. Aquesta filiació és però encara tema de debat entre els acadèmics i no existeix un consens.
De les mènsules de l'interior inicien l'empenta vuit arcs que s'entrecreuen formant una estrella i donant lloc a un octògon central amb un cercle de llaceria inscrits. La volta de tipus hispano-musulmana ha donat lloc a diversos estudis monogràfics que afirmen influència de les cúpules que cobreixen el mihrab a la mesquita de Còrdova. Aquestes característiques arquitectòniques apunten a possibles constructors d'origen mudèjar donant lloc a un dels exemples del que s'anomena: romànic mudèjar de finals del segle XII i començaments del XIII.

## Vegeu també

* Santa Maria d'Eunate

## Referències

* ↑ Espada Torres, Diana María «El tesoro de Torres del Río: Su santo sepulcro». ArtyHum, 21, 2016, pàg. 171-184..
* 1 2 Martínez de Aguirre, Javier. "Aproximación iconográfica a la iglesia del Santo Sepulcro de Torres del Río (Navarra)" a Imágenes y promotores en el arte medieval : miscelánea en homenaje a Joaquín Yarza Luaces (en castellà). Bellaterra (Barcelona): Bellaterra, 2001, p. 153-165. ISBN 84-490-2251-7.
* ↑ Segú Alonso, Juan José «La iglesia románica del Santo Sepulcro de Torres del Río. Navarra» (en castellà). Actas, 3.
# Li Chi-an

Li Chi-an (Corea del Nord, 7 de juliol de 1945) fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966, però no hi arribà a disputar cap partit.
A nivell de club destacà com a jugador de 4.25 Sports Club.

## Referències

* ↑ Copa do Mundo da FIFA Inglaterra 1966 Arxivat 2012-03-23 a Wayback Machine.
# Halichoeres leptotaenia

Halichoeres leptotaenia és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 10,4 cm de longitud total.

## Distribució geogràfica

Es troba al Golf Pèrsic.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Moisès Blanxart i Moreno

Moisès Blanxart i Moreno (Granollers) és un jugador d'handbol català que juga a la posició d'extrem amb el BM Granollers a la Lliga ASOBAL.

## Referències

* ↑ «Salva Puig torna a casa». Nació Digital, 16-07-2014. [Consulta: 17 desembre 2023].

## Enllaços externs

* «Entrevista | Moi Blanxart: "El BM Granollers ha estat tota la meva vida"». BM Granollers, 27-06-2016. [Consulta: 17 desembre 2023].
# Club Esportiu Castelló 1990/91

La temporada 1990/91 va ser la 68a en la història del CE Castelló. Per segona consecutiva, va disputar la Primera divisió. No va començar de manera positiva a l'estiu, quan el nivell de l'equip va descendir en no contrarestar les altes algunes baixes importants. Malgrat que esportivament no van haver-hi mals resultats al llarg de la primera volta, els problemes van anar acumulant-se a totes les esferes de l'entitat fins a confirmar-se el descens.

## Plantilla
### Jugadors

| Pos. | Jugador | Procedència | Temporada |
| POR | Emili Isierte | Borriana (c) | 1988/89 |
| POR | Martínez Puig | Olímpic Xàtiva | 1987/88 |
| DEF | Alfredo | Castelló Amateur | 1982/83 |
| DEF | Arozarena | Osasuna | 1990/91 |
| DEF | Benito Sánchez | Elx CF | 1990/91 |
| DEF | Javier Valls | Castelló Amateur | 1981/82 |
| DEF | Ximet | Borriana | 1985/86 |
| MIG | Dobrovolski | Genoa CFC | 1990/91 |
| MIG | Fernández | Standard / Elx CF | 1989/90 |
| MIG | Ibeas | Reial Múrcia | 1989/90 |
| MIG | José Hurtado | CD Málaga | 1988/89 |
| MIG | Manchado | Castelló Amateur | 1984/85 |
| MIG | Matejic | FK Borac | 1990/91 |
| MIG | Mauricio | Pontevedra CF | 1990/91 |
| No. | Posició | Jugador | Procedència | Temporada |
| | MIG | Morón | Osasuna | 1990/91 |
| | MIG | Ugbade | El-Kameni | 1989/90 |
| | MIG | Víctor Salvador | Castelló Amateur | 1982/83 |
| | DAV | Pedro Alcañiz | València CF | 1989/90 |
| | DAV | Barnjak | Hajduk Split | 1990/91 |
| | DAV | Moisés | Sevilla FC | 1989/90 |
| | DAV | Raúl Cruselles | Castelló Amateur | 1986/87 |
| | DAV | Walter Peletti | Wanderers | 1989/90 |
| F | POR | Romo | Cabanes | 1989/90 |
| F | DEF | Salva Terra | Vinaròs | 1990/91 |
| F | DEF | Sevilla | Castelló Amateur | 1989/90 |
| F | MIG | Simón | CD Teruel | 1990/91 |
| F | MIG | Octavio | Castelló Amateur | 1989/90 |
| F | DAV | Cruceta | Castelló Amateur | 1989/90 |
* Fernández té la doble nacionalitat espanyola i belga .
* Mauricio té la doble nacionalitat brasilera i espanyola .

#### Altes

| Posició | Jugador | Procedència | Preu | Mercat |
| DEF | Arozarena | CA Osasuna | Cessió | Estiu |
| DEF | Benito Sánchez | Elx CF | 17.000.000 pts | Estiu |
| MIG | Matejic | FK Borac Banja Luka | ? | Estiu |
| MIG | Mauricio | Pontevedra CF | ? | Estiu |
| MIG | Morón | CA Osasuna | ? | Estiu |
| DAV | Barnjak | HNK Hajduk Split | ? | Estiu |
| MIG | Dobrovolski | Genoa CFC | 28.000.000 pts (C) | Hivern |

#### Baixes

| Posició | Jugador | Destinació | Preu | Mercat |
| DEF | Alejandro | Burgos CF | 0 pts | Estiu |
| DEF | Bonhoff | Palamós CF | ? | Estiu |
| DEF | Trigos | ? | ? | Estiu |
| MIG | Enrique Ayúcar | Athletic Club / Burgos CF | Fi de cessió | Estiu |
| MIG | Escobar | Retirat | | Estiu |
| DAV | Cabrera | Retirat | | Estiu |
| MIG | Matejic | FK Borac / FK Zemun | 0 pts | Hivern |
| DAV | Barnjak | FK Sarajevo | 0 pts | Hivern |

## Vegeu també

* Primera divisió 1990/91
# Les Collades (Montsec)

Les Collades és un coll a 1.090,6 m. alt. del terme municipal de Sant Esteve de la Sarga, al Pallars Jussà.
Aquest coll és al sud-oest d'Alsamora, prop de la Balma de l'Olla. Hi passava l'antic camí de bast d'Alsamora a Corçà.

## Enllaços externs

* Institut Cartogràfic de Catalunya
# Henning (Tennessee)

Henning és una població dels Estats Units a l'estat de Tennessee. Segons el cens del 2000 tenia 970 habitants.

## Demografia

Segons el cens del 2000, Henning tenia 970 habitants, 362 habitatges, i 238 famílies. La densitat de població era de 290,3 habitants/km².
Dels 362 habitatges en un 32,6% hi vivien nens de menys de 18 anys, en un 35,4% hi vivien parelles casades, en un 26% dones solteres, i en un 34% no eren unitats familiars. En el 30,4% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,37.
Per edats la població es repartia de la següent manera: un 32,8% tenia menys de 18 anys, un 10,6% entre 18 i 24, un 24,1% entre 25 i 44, un 19,2% de 45 a 60 i un 13,3% 65 anys o més.
L'edat mediana era de 31 anys. Per cada 100 dones de 18 o més anys hi havia 76,7 homes.
La renda mediana per habitatge era de 20.438 $ i la renda mediana per família de 21.776 $. Els homes tenien una renda mediana de 26.500 $ mentre que les dones 19.583 $. La renda per capita de la població era de 8.413 $. Entorn del 30,9% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henning». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Henning». American Fact Finder. Oficina del Cens dels Estats Units, 12-01-2010.
# Henning Carlsen

Henning Carlsen (Aalborg, 4 de juny de 1927 - Copenhaguen, 30 de maig de 2014) va ser un director de cinema i guionista danès.
Considerat un dels principals productors de cinema del seu país, les seves pel·lícules han estat triades diverses vegades en la representació de Dinamarca als Oscars.

## Filmografia

* Dilemma (1962)
* Hvad med os? (1963)
* Kvindedyr (1965)
* Sult (1966)
* Mennesker mødes og sød musik opstår i hjertet (1967)
* Klabautermanden (1969)
* Man sku' være noget ved musikken (1972)
* En lykkelig skilsmisse (1975)
* Da Svante forsvandt (1975)
* Hør, var der ikke en som lo? (1978)
* Pengene eller livet (1982)
* Oviri (1986)
* Pan (1995)
* I Wonder Who's Kissing You Now (1998)
* Springet (2005)
* Erindring om mine bedrøvelige ludere (2012)

## Referències

* ↑ «Dødsfald: Filminstruktør Henning Carlsen er død, 86 år». [Consulta: 28 gener 2021].

## Enllaços externs

* Henning Carlsen a Internet Movie Database
# Herlies

Herlies és un municipi francès, situat a la regió dels Alts de França, al departament del Nord. L'any 2006 tenia 2.065 habitants. Limita al nord amb Fournes-en-Weppes, a l'oest amb Fromelles, a l'est amb Wicres i al sud amb Illies.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 802 | 805 | 814 | 1.236 | 1.697 | 2.015 | 2.065 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jules Hayart | PS |
| 2008- | Marie-Françoise Auger | |
# Hostal del Lledoner

Hostal del Lledoner és una obra del municipi de Granollers (Vallès Oriental) protegida com a bé cultural d'interès local.

## Descripció

Edifici de planta rectangular, amb planta baixa, pis i un cos central que sobresurt, degut possiblement a que és el resultat de la reforma d'una masia de planta basilical.
Limitat per una balustrada a la façana i amb coberta plana de teules àrabes. El portal d'entrada, amb arc rebaixat, dues finestres a la planta baixa, tres al primer pis i una al segon. L'edifici té carreus als cantons i la façana és, de pedra i maó, arrebossada.

## Història

Situat al nord del carrer Corró, és el barri Lledoner, que fou segregat de les Franqueses l'any 1922, i pertany des d'aleshores a Granollers. És una antiga masia al costat del camí ral. El caseriu Lledoner és denominat popularment «L'Hostal», i és possible que s'hagués fet servir com a tal.

## Referències

* 1 2 3 4 «Hostal del Lledoner». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Hermàgores de Temnos

Hermàgores (en grec antic: Ἑρμαγόρας, llatí: Hermagoras) va ser un destacat retòric grec del temps de Gneu Pompeu i Ciceró. Era natural de Temnos, a l'Eòlia (Àsia Menor).
Pertanyia a l'escola de Rodes, i sembla que va intentar excel·lir més com a orador que com a mestre de retòrica. Però és conegut sobretot com a professor de retòrica. Va dedicar una especial atenció a la invenció, i va fer una divisió pròpia de les parts de l'oració, diferent de la que feien altres retòrics. Ciceró es va oposar a aquest sistema, però Quintilià el va defensar. De totes maneres, l'afany de sistematitzar les parts de l'oració el va fer perdre el punt de vista pràctic, des del que s'ha d'entendre el discurs. Va ser autor de diversos llibres actualment perduts, però la Suda n'esmenta els títols: Ρητορικαί, Περὶ ἐξεργασίας, Περὶ φράσεως, Περὶ σχηνάτων, i Περὶ πρέποντος.
Pompeu, al seu retorn de l'Àsia, va discutir amb un retòric de nom Hermàgores a l'illa de Rodes, i probablement era aquest, però alguns historiadors pensen que va poder ser Hermàgores Carió. A més d'aquest episodi, es coneix la seva rivalitat amb Ateneu, un retòric grec que definia la retòrica com l'art d'enganyar.

## Referències

* ↑ Quintilià. Institució oratòria III,1,16; II, 15,23
* ↑ [https://quod.lib.umich.edu/m/moa/acl3129.0002.001/418?rgn=full+text;view=image;q1=HermagorasSmith,+William+(ed.).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 408. ]
# Hill 'n Dale

Hill 'n Dale és una concentració de població designada pel cens dels Estats Units a l'estat de Florida. Segons el cens del 2000 tenia 1.436 habitants.

## Demografia

Segons el cens del 2000, Hill 'n Dale tenia 1.436 habitants, 463 habitatges, i 368 famílies. La densitat de població era de 1.087,1 habitants/km².
Dels 463 habitatges en un 47,3% hi vivien nens de menys de 18 anys, en un 49,5% hi vivien parelles casades, en un 23,1% dones solteres, i en un 20,5% no eren unitats familiars. En el 15,8% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,43.
Per edats la població es repartia de la següent manera: un 36,4% tenia menys de 18 anys, un 9,9% entre 18 i 24, un 26,8% entre 25 i 44, un 17,4% de 45 a 60 i un 9,5% 65 anys o més.
L'edat mediana era de 28 anys. Per cada 100 dones de 18 o més anys hi havia 72,9 homes.
La renda mediana per habitatge era de 31.974 $ i la renda mediana per família de 30.214 $. Els homes tenien una renda mediana de 26.349 $ mentre que les dones 22.065 $. La renda per capita de la població era de 10.029 $. Entorn del 20,6% de les famílies i el 18,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hill 'n Dale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Hill 'n Dale». American Fact Finder. Oficina del Cens dels Estats Units, 12-01-2010.